Diari Oficial de la Generalitat Valenciana


Sumari del DOGV 3987, del 26-04-2001 (2001/3611)

ORDRE de 4 d'abril de 2001, de la Conselleria de Cultura i Educació, per la qual s'autoritza la posada en funcionament d'ensenyaments en el centre privat d'ensenyament superior «Centre Mediterrani d'Estudis Universitaris de Ciència i Tecnologia (MUST»), adscrit a la Universitat Politècnica de València.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3987

Data del DOGV
:   26-04-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/3611


Data del document
:   02-04-2001

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * universitat
    * ensenyament privat

ORDRE de 4 d'abril de 2001, de la Conselleria de Cultura i Educació, per la qual s'autoritza la posada en funcionament d'ensenyaments en el centre privat d'ensenyament superior Centre Mediterrani d'Estudis Universitaris de Ciència i Tecnologia (MUST), adscrit a la Universitat Politècnica de València. [2001/3611]
  
El Decret 123/1999, de 16 d'agost, del Govern Valencià, va adscriure el centre privat d'ensenyament superior Centre Mediterrani d'Estudis Universitaris de Ciència i Tecnologia (MUST), amb seu a València, a la Universitat Politècnica de València per a impartir els ensenyaments conduents a l'obtenció dels títols oficials de Diplomat en Ciències Empresarials, Enginyer Tècnic Industrial, especialitat en Electrònica Industrial, Enginyer Tècnic en Informàtica de Gestió i Enginyer Tècnic en Informàtica de Sistemes.
  
L'article tercer de l'esmentat decret establix que la posada en funcionament del centre per a impartir els ensenyaments serà autoritzada pel conseller de Cultura i Educació, amb la comprovació prèvia que s'han acomplit els compromisos assolits per l'entitat titular i una vegada homologats pel Govern els títols oficials a expedir pel centre, d'acord amb el que establix el Reial Decret 1496/1987, de 6 de novembre, sobre obtenció, expedició i homologació de títols universitaris.
  
El Reial Decret 169/2001, de 23 de febrer, homologa els títols de Diplomat en Ciències Empresarials, Enginyer Tècnic Industrial, especialitat en Electrònica Industrial, Enginyer Tècnic en Informàtica de Gestió i Enginyer Tècnic en Informàtica de Sistemes, del Centre Mediterrani d'Estudis Universitaris de Ciència i Tecnologia (MUST), adscrit a la Universitat Politècnica de València, i consta a l'expedient administratiu el compliment dels compromisos que en el seu dia van ser adquirits pel centre.
  
Vist l'article 58.4 de la Llei 11/1983, de 25 d'agost, de Reforma Universitària i el que disposa l'article 12 del Decret 252/1997, de 23 de setembre, del Govern Valencià, pel qual es regula el procediment d'autorització d'implantació de titulacions a les universitats públiques de la Comunitat Valenciana, fent ús de les competències conferides en l'article 35 de la Llei de la Generalitat Valenciana 5/1983, de 30 de desembre, de Govern Valencià.
  
ORDENE
  
Autoritzar la posada en funcionament en el curs 2000/2001 dels ensenyaments conduents a l'obtenció dels títols oficials de Diplomat en Ciències Empresarials, Enginyer Tècnic Industrial, especialitat en Electrònica Industrial, Enginyer Tècnic en Informàtica de Gestió i Enginyer Tècnic en Informàtica de Sistemes, que seran organitzats pel centre privat d'ensenyament superior Centre Mediterrani d'Estudis Universitaris de Ciència i Tecnologia (MUST), amb seu a València i adscrit a la Universitat Politècnica de València.
  
DISPOSICIONS FINALS
  
Primera
  
D'acord amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present ordre, que posa fi a la via administrativa, es pot interposar potestativament recurs de reposició o plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació en el termini d'un mes comptador des de l'endemà de la seua publicació.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la seua publicació.
  
Segona
  
La present ordre entrarà en vigor l'endemà de la seua publicació en el Diari Oficial de la Generalitat Valenciana.
  
València, 4 d'abril de 2001
  
El conseller de Cultura i Educació,